stanford-oval/wikipedia huggingface dataset:
Kroatian sosiaalidemokraattinen puolue

| Kroatian sosiaalidemokraattinen puolue> Socijaldemokratska partija Hrvatske |
| --- | --- |
  
  
  
Perustettu:  3. marraskuuta 1990
Johto:   Davor Bernardić (pj.) 
Ideologia:   sosiaalidemokratia 
Poliittinen kirjo:  keskusta-vasemmisto
Värit:  punainen
Sabor:  29 / 151
Europarlamentti:  3 / 11
Kansainväliset jäsenyydet:  – Sosialistinen internationaali   – Euroopan sosialidemokraattinen puolue
Kotisivu:  www.sdp.hr
Infobox OKNimi-testi OK: 
Kroatian sosiaalidemokraattinen puolue (kroatiaksi Socijaldemokratska partija Hrvatske, lyh. SDP) on Kroatiassa toimiva keskusta-vasemmistolainen sosiaalidemokraattinen puolue, joka on nykyisin toinen Kroatian kahdesta suuresta valtakunnallisesta puolueesta Kroatian demokraattisen liiton ohella.
Historia

Puolueen edeltäjä on Kroatian kommunistien liitto (kroatiaksi Savez komunista Hrvatske, SKH) , joka oli Jugoslavian kommunistisen puolueen jäsenpuolue Kroatiassa. Kroatian kommunistien liitto lakkautti itsensä 3. marraskuuta 1990 ja sen sosiaalidemokraattinen siipi muutti puolueen sosiaalidemokraattiseksi.  Ivica Račanin johtama SKH:n delegaatio ja sloveenit olivat marssineet tammikuussa 1990 ulos kommunistien liiton 14. kokouksesta johtuen erimielisyyksistä Slobodan Miloševićin kanssa Jugoslavian tulevaisuudesta.
Kroatiassa järjestettiin huhti–toukokuussa 1990 monipuoluevaalit, joihin kommunistien liitto muutti nimensä demokraattisten muutosten puolueeksi (kroatiaksi Stranka demokratskih promjena, SKH-SDP), mutta hävisi oikeiston HDZ:lle saaden 26 % äänistä. Elokuun 1992 vaaleissa uuden perustuslain mukaan puolue sai 5,5 % äänistä ja 11 paikkaa 138-paikkaisessa parlamentissa.
Puolueen kanssa kilpaili 1990-luvulla myös rinnakkainen Socijaldemokrati Hrvatske (SDH, aiemmin SDSH), joka katsoi olevansa vuonna 1894 perustetun sosiaalidemokraattisen puolueen seuraaja. Huonosti menestynyt SDSH liitettiin vuonna 1994 SDP:hen.
Vuoden 1995 vaaleissa SDP sai 8,9 % äänistä ja oli puolueista neljänneksi suurin. Elokuussa Ivica Račan ja Sosiaaliliberaalin puolueen (HSLS) johtaja Dražen Budiša solmivat vaaliliiton vuoden 2000 vaaleihin. Vaalilista sai 38,7 % äänistä ja lähes puolet paikoista, mikä riitti kuuden puolueen koalitiohallituksen muodostamiseen liberaalien, maaseudun puolueen ja kansanpuolueen kanssa Račan pääministerinä. Hallitus hajosi ensimmäisen kerran heinäkuussa 2002, mutta muodostettiin uudelleen neljän puolueen kesken. Oikeistolainen HDZ voitti seuraavat vaalit.
Vuoden 2005 presidentinvaaleissa SDP tuki istuvaa Stjepan Mesićia. Ivica Račan kuoli syöpään 2007, erottuaan vain kuukauden aiemmin puolueen johdosta. Hänen seuraajakseen valittiin Zoran Milanović. Marraskuun 2007 vaaleissa puolue sai 56 paikkaa 153:sta, häviten jälleen HDZ:lle. Puolue ei asettanut lainkaan ehdokasta ulko-kroatialaisten vaalipiiriin. Presidentinvaalissa 2009–2010 puolueen ehdokas Ivo Josipović valittiin Kroatian presidentiksi.
Vuoden 2011 vaaleihin puolue muodosti vaaliliiton Kroatian kansanpuolue – liberaalidemokraattien, Istrian demokraattisen liiton ja Eläkeläisten puolueen kanssa.
Aiheesta muualla

Kuvia tai muita tiedostoja aiheesta Kroatian sosiaalidemokraattinen puolue Wikimedia Commonsissa
Kroatian sosiaalidemokraattinen puolue (kroatiaksi)
Kultabassokerho

Kultabassokerho oli vuosina 2007–2019 lähetetty suomalaisen rap-musiikin erikoisohjelma Bassoradiossa. Ohjelmaa lähetettiin lauantaisin. Kultabassokerhoa tekivät vuosien saatossa DJ Sir Jake, MC Jii-Pee, HC Tuomas, DJ Blublo, McLaren ja Romantico Carlito, Jan Zapasnik, Tuomas Tuomi-Nikula, Juno, Solonen, VilleGalle ja Taru Sassi.
Aiheesta muualla

Kuuntelijoiden ylläpitämä mp3-arkisto Kultabassokerhon kaikista radiolähetyksistä
Kultabassokerhon Spotify-soittolista
Basson keskustelufoorumien Kultabassokerho-topic (Arkistoitu – Internet Archive)
Basson Kultabassokerho-sivusto[vanhentunut linkki]
Lehtisaari (Tampere)

Lehtisaari
Lehtisaari, Selkäsaari ja Pikkusaari
| --- | --- |
Sijainti:  61°29′18.4″N, 23°40′42.4″E, Tampere Suomi
Vesialue:  Pyhäjärvi
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Lehtisaari on Pyhäjärven saari Tampereen Pyynikillä. Saarella ei ole asutusta.
Kénédougou

| Kénédougou |
| --- | --- |
 Provinssin sijainti Burkina Fasossa
Valtio:  Burkina Faso
Hallintoalue:  Hauts-Bassins
Departementteja:  13
Hallinto:  
 – hallinnollinen keskus:  Orodara
Pinta-ala:  8 137 km²
Väkiluku (2006):  283 463
Kénédougou on yksi Burkina Fason 45 provinssista. Se sijaitsee läntisessä Burkina Fasossa, Hauts-Bassinsin alueella. Kénédougoun pääkaupunki on Orodara. Vuoden 2006 väestönlaskennassa provinssin väkiluku oli 283 463.
Departementit

Banzon
Djigouéra
Kangala
Kayan
Koloko
Kourinion
Kourouma
Morolaba
N’dorola
Orodara
Samoghohiri
Samorogouan
Sindo
Aiheesta muualla

Kuvia tai muita tiedostoja aiheesta Kénédougou Wikimedia Commonsissa
Burkina Fason provinssit
Balé
Bam
Banwa
Bazèga
Bougouriba
Boulgou
Boulkiemdé
Comoé
Ganzourgou
Gnagna
Gourma
Houet
Ioba
Kadiogo
Kénédougou
Komondjari
Kompienga
Kossi
Koulpélogo
Kouritenga
Kourwéogo
Léraba
Loroum
Mouhoun
Nahouri
Namentenga
Nayala
Noumbiel
Oubritenga
Oudalan
Passoré
Poni
Sanguié
Sanmatenga
Séno
Sissili
Soum
Sourou
Tapoa
Tuy
Yagha
Yatenga
Ziro
Zondoma
Zoundwéogo
Lena Lotzen

Lena Lotzen
Lena Lotzen (s. 11. syyskuuta 1993 Würzburg) on saksalainen jalkapalloilija, pelipaikaltaan hyökkääjä. Hän on pelannut Saksan naisten maajoukkueessa 25 maaottelua vuosina 2012–2015 ja tehnyt niissä neljä maalia.
Lotzen esiintyi ensimmäisen kerran Saksan naisten maajoukkueessa helmikuussa 2012. Hän voitti alle 19-vuotiaiden Euroopan-mestaruuden 2011. Hän pelasi alle 17-vuotiaiden MM-kisoissa 2010 ja saavutti MM-hopeaa alle 20-vuotiaiden MM-kisoissa 2012. Hän pelasi ensimmäisen kerran naisten arvokisoissa vuoden 2013 EM-kisoissa, jossa Saksa voitti mestaruuden. MM-kilpailuissa 2015 hän pelasi yhden ottelun kokonaan ja pääsi vaihtopelaajana kentälle kahdessa ottelussa.
Seuratasolla Lotzen edustaa Bayern Müncheniä. Hänen juniorivuosiensa seuroja olivat TG Höchberg ja JFG Kreis Würzburg Süd-West.
Ledrai

| Ledrai> Λήδραι.Sijainti |
| --- | --- |
 Ledrai
Koordinaatit:  35°9′25″N, 33°20′50″E
Valtio:  Kypros
Paikkakunta:  Nikosia
Historia
Tyyppi:  kaupunki
Kulttuuri:  antiikki
Alue:  Kypros
Infobox OKNimi-testi OK: 
Ledrai (m.kreik. Λήδραι, Lēdrai, myös Λήδροι/Λήδρα/Λήδρον, Lēdroi/Lēdra/Lēdron, lat. Ledra/Ledrae) oli antiikin aikainen kaupunki Kyproksen saarella. Se sijaitsi Pediaíos-joen tasangolla nykyisen Nikosian eteläosan alueella.
Historia

Ledrain paikalla on ilmeisesti ollut asutusta jo neoliittisella kaudella ja uudelleen viimeistään mykeneläisellä kaudella eli myöhäisellä pronssikaudella. Ledrain kaupunki on ollut olemassa viimeistään geometriselta kaudelta lähtien. Se oli yksi Kyproksen vanhoista kaupunkikuningaskunnista. Assyrialaisissa lähteissä mainitaan kaupunki nimeltä Ledir, mikä saattaa viitata Ledraihin.
Kaupungin historiasta antiikin aikana tiedetään vain vähän. Evankelista Markuksen mainitaan käyneen Ledraissa vuonna 52 jaa. matkalla Salamiista Limeniaan. Ledrai oli olemassa vielä varhaiskristillisellä kaudella, jolloin se oli piispanistuin. 300-luvulla sen piispana mainitaan Trifyllios.
Rakennukset ja löydökset

Ledrain jäänteitä on löydetty Nikosian eteläosista venetsialaisaikaisen kaupunginmuurin kummaltakin puolelta pääasiassa sattumalöytöinä. Rakennuslöytöihin lukeutuvat muun muassa Apollonille omistetuksi oletetun pyhäkön jäänteet. Piirtokirjoitusten perusteella kaupungissa tiedetään olleen myös Afroditen kultti ja tälle omistettu pyhäkkö, mutta sitä ei ole löydetty. Ledrain hautausmaita on löydetty kaupungin länsi- ja eteläpuolelta. Esinelöytöihin kuuluu muun muassa mykeneläistä keramiikkaa.
Leedsin kaupungintalo

| Leedsin kaupungintalo |
| --- | --- |

Sijainti:  Leeds, Englanti, Yhdistynyt kuningaskunta
Valmistumisvuosi:  1858
Suunnittelija:  Cuthbert Brodrick
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Leedsin kaupungintalo (Leeds Town Hall) on West Yorkshiren kreivikunnassa Pohjois-Englannissa sijaitsevan Leedsin kaupunginhallinnon keskus. Sen on suunnitellut arkkitehti Cuthbert Brodrick. Rakentaminen alkoi vuonna 1853, ja talo valmistui 1858. Kaupungintalo edustaa viktoriaanista uusgotiikkaa.
Aiheesta muualla

Kuvia tai muita tiedostoja aiheesta Leedsin kaupungintalo Wikimedia Commonsissa
Kaupungintalon kellotorni
Sisääntuloaulan kattomaalauksia
Kaupungintalon sisällä on myös urut
Vaalitulosten julkistus Leedsin kaupungintalolla vuonna 1880.
Lehtisaari (Säynätsalo)

| Lehtisaari |
| --- | --- |
Kaupunki:  Jyväskylä
Suuralue:  Säynätsalo
Kaupunginosa nro:  32
Lehtisaari (joskus myös Lehtissaari) on Päijänteen saarella Jyväskylän Säynätsalossa sijaitseva taajamamaisesti rakennettu asuinalue. Se muodostaa Lehtissaaren nimeä kantavan Jyväskylän 32. kaupunginosan. Sen pinta-ala on 0,7 neliökilometriä. Lehtisaaren yhdistää Säynätsalon saareen Louhunsalmen riippusilta ja Muuratsaloon  Lemmensilta. Lehtisaari muistuttaa maaperältään Säynätsalon saarta mutta on pinnanmuodoiltaan vaihtelevampi.
Ledlenser

| Ledlenser GmbH & Co>  KG |
| --- | --- |

Perustettu:  1994
Kotipaikka:  Solingen, Saksa
Kotisivu:  ledlenser.com
Infobox OKVirheellinen NIMI-arvo: 
Led Lenser P7
Ledlenser GmbH & Co. KG on saksalainen yritys, joka suunnittelee ja valmistaa LED-valaisimia. Yhtiöllä on yli 200 valaisimiin liittyvää patenttia. Yhtiön perustivat vuonna 1994 veljekset Rainer ja Harald Opolka. Yritys aloitti toimintansa autotallissa 1 000 Saksan markan pääomalla. Valaisimet ovat saavuttaneet erilaisia design- ja muotoilupalkintoja, kuten Chicago Design Award. Yksi valaisimista on hyväksytty Frankfurtin ja Lontoon modernin taiteen museoiden kokoelmiin yhtenä harvoista näytteille asetetuista teknisistä laitteista.[lähde? ]
Tällä hetkellämilloin? yritys työllistää yli 1 500 työntekijää kolmessa eri tuotantolaitoksessa.
Historia

Vuonna 2017 yrityksen nimi muuttui Zweibrüder Optoelectronics GmbH & Co. KG:sta Ledlenser GmbH & Co. KG:ksi.[lähde? ]
Aiheesta muualla

Verkkosivusto
Wicked Ivory

| Wicked Ivory Hot Thumbs O’Riley (Jim Pembroke) |
| --- | --- | --- |

Studioalbumin tiedot
 Äänitetty : maaliskuu 1972 Finnvox, Helsinki
 Julkaistu: kesä 1972
 Tuottaja(t): Måns Groundstroem & Ronnie Österberg
 Tyylilaji: pop, progressiivinen rock
 Kesto: 36.54
 Levy-yhtiö: Love Records
Jim Pembroken muut julkaisut
|   | Wicked Ivory 1972 | Pigworm 1974 |
Wicked Ivory on brittimuusikko Jim Pembroken debyyttialbumi sooloartistina. Se julkaistiin Suomessa vuonna 1972, ja Isossa-Britanniassa vuotta myöhemmin. Pembroke teki levyn salanimellä ”Hot Thumbs O’Riley”. CD-versio levystä ilmestyi vuonna 1992, ja remasteroitu versio vuonna 2005.[lähde? ]
Kappaleet

Kaikki sävellykset ja sanoitukset Jim Pembroke.
Kappaleet > A-puoli

Warm Rumours – 3.54
Currently Cheesing – 4.35
No Flies On Auntie – 2.59
Dust My Shovel – 2.34
Harmless Vibration – 2.35
Cosmic Rot – 3.26
Kappaleet > B-puoli

Wicked Ivory – 1.06
Tiptoe Through the Graveyard – 5.32
Sunday in Gopher Gulch – 1.39
Grass for Blades – 3.53
The Decline of the House of Lords – 4.41
Kokoonpano

Hot Thumbs O'Riley – pianot, harmoni, kitara, huuliharppu, laulu
Ronnie Österberg – rummut
Mats Huldén – basso
Pekka Pohjola – basso
Måns Groundstroem – basso
Jukka Gustavson – urut
Soila Ahlgren, Erkki Inkinen, Martti Pajanne, Ahti Pilvi, Rauno Salminen, Jaakko Santasalo – jouset
Kokoonpano > Tuotanto

Måns Groundstroem – tuottaja
Ronnie Österberg – tuottaja
Erkki Hyvönen – äänittäjä
Hot Thumbs O'Riley – kansipiirrokset
Pauli Saastamoinen – CD-remasteroija (Finnvox, maaliskuu 2005)
Aiheesta muualla

Ylen Elävä arkisto: Wigwam: Grass for Blades (live 1973)
Siboneyn Wicked Ivory -esittely (Arkistoitu – Internet Archive)
Discogs
Kroatian ralli 2024

|  Kroatian ralli 2024 |
| --- | --- |
 4. osakilpailu 13 osakilpailusta kaudella 2024. 
Ajankohta:  18.–21. huhtikuuta 2024
Sijainti:  Zagreb, Kroatia
Pituus:  20 erikoiskoetta, 283,28 km
Kokonaispituus:  1 401,93 km

Yleiskilpailu
Palkintokoroke
Voittaja:   Sébastien Ogier  Vincent Landais  (Toyota Gazoo Racing WRT)
Toinen:   Elfyn Evans  Scott Martin  (Toyota Gazoo Racing WRT)
Kolmas:   Thierry Neuville  Martijn Wydaeghe  (Hyundai Shell Mobis WRT)
Kroatian ralli 2024 (virallisesti Croatia Rally 2024) oli rallin maailmanmestaruussarjan kilpailu kaudella 2024. Kilpailu järjestettiin 18.–21. huhtikuuta 2024 ja kilpailun huoltopaikka oli Zagrebissa.
Kilpailijat

| Rally1-autot> Nro | Rally1-autot> Kuljettaja | Rally1-autot> Kartanlukija | Rally1-autot> Talli | Rally1-autot> Auto | Rally1-autot> Mestaruuskilpailu | Rally1-autot>  | Rally1-autot>  | Rally1-autot>  |
| --- | --- | --- | --- | --- | --- | --- | --- | --- |
| 8 |  Ott Tänak |  Martin Järveoja |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 9 |  Andreas Mikkelsen |  Torstein Eriksen |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 11 |  Thierry Neuville |  Martijn Wydaeghe |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 13 |  Grégoire Munster |  Louis Louka |  M-Sport Ford WRT | Ford Puma Rally1 | kuljettaja, kartanlukija, valmistaja |  |  |  |
| 16 |  Adrien Fourmaux |  Alexandre Coria |  M-Sport Ford WRT | Ford Puma Rally1 | kuljettaja, kartanlukija, valmistaja |  |  |  |
| 17 |  Sébastien Ogier |  Vincent Landais |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
| 18 |  Takamoto Katsuta |  Aaron Johnston |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
| 33 |  Elfyn Evans |  Scott Martin |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
Lähde: 
Kilpailuun ilmoittautui 68 autokuntaa. Ilmoittautuneissa oli kahdeksan Rally1-autokuntaa, joiden lisäksi mukana oli WRC2-, WRC3- ja JWRC-sarjoissa kilpailevia autokuntia.
Erikoiskokeet

Kilpailussa oli 20 erikoiskoetta, joiden yhteispituus oli 283,28 kilometriä. Siirtymiä oli yhteensä 1 118,65 kilometriä ja kilpailun kokonaispituus oli 1 401,93 kilometriä.
| Päivä | Kello | Nro | Nimi | Pituus | Kuljettaja | Kartanlukija | Auto | Aika |  |
| --- | --- | --- | --- | --- | --- | --- | --- | --- | --- |
| 18. huhtikuuta | 9.01 | — | Shakedown Okić | 3,65 km |  |  |  |  |  |
| 19. huhtikuuta | 8.28 | SS 1 | Krašić - Sošice 1 | 23,63 km | Neuville |  |  |  |  |
| 19. huhtikuuta | 9.41 | SS 2 | Jaškovo - Mali Modruš Potok 1 | 9,48 km | Evans |  |  |  |  |
| 19. huhtikuuta | 10.39 | SS 3 | Ravna Gora - Skrad 1 | 10,13 km | Neuville |  |  |  |  |
| 19. huhtikuuta | 11.47 | SS 4 | Platak 1 | 16,63 km | Neuville |  |  |  |  |
| 19. huhtikuuta | 14.45 | SS 5 | Platak 2 | 16,63 km | Neuville |  |  |  |  |
| 19. huhtikuuta | 15.58 | SS 6 | Ravna Gora - Skrad 2 | 10,13 km | Evans |  |  |  |  |
| 19. huhtikuuta | 17.16 | SS 7 | Jaškovo - Mali Modruš Potok 2 | 9,48 km | Ogier |  |  |  |  |
| 19. huhtikuuta | 18.09 | SS 8 | Krašić - Sošice 2 | 23,63 km | Ogier |  |  |  |  |
| 20. huhtikuuta | 7.31 | SS 9 | Smerovišće - Grdanjci 1 | 15,72 km | Fourmaux |  |  |  |  |
| 20. huhtikuuta | 8.24 | SS 10 | Stojdraga - Gornja Vas 1 | 20,77 km | Ogier |  |  |  |  |
| 20. huhtikuuta | 10.05 | SS 11 | Vinski Vrh - Duga Resa 1 | 8,78 km | Neuville |  |  |  |  |
| 20. huhtikuuta | 11.03 | SS 12 | Pećurkovo Brdo - Mrežnički Novaki 1 | 9,11 km | Neuville |  |  |  |  |
| 20. huhtikuuta | 14.31 | SS 13 | Smerovišće - Grdanjci 2 | 15,72 km | Evans |  |  |  |  |
| 20. huhtikuuta | 15.24 | SS 14 | Stojdraga - Gornja Vas 2 | 20,77 km | Neuville |  |  |  |  |
| 20. huhtikuuta | 17.05 | SS 15 | Vinski Vrh - Duga Resa 2 | 8,78 km | Neuville |  |  |  |  |
| 20. huhtikuuta | 18.03 | SS 16 | Pećurkovo Brdo - Mrežnički Novaki 2 | 9,11 km | Neuville |  |  |  |  |
| 21. huhtikuuta | 7.08 | SS 17 | Trakošćan - Vrbno 1 | 13,15 km | Katsuta |  |  |  |  |
| 21. huhtikuuta | 8.35 | SS 18 | Zagorska Sela - Kumrovec 1 | 14,24 km | Tänak |  |  |  |  |
| 21. huhtikuuta | 10.23 | SS 19 | Trakošćan - Vrbno 2 | 13,15 km | Katsuta |  |  |  |  |
| 21. huhtikuuta | 13.15 | SS 20 | Zagorska Sela - Kumrovec 2 Power Stage | 14,24 km | Fourmaux |  |  |  |  |
Lähde:
Tapahtumia

Sunnuntaina Adrien Fourmaux osui leikkausesteeseen ja rikkoi autonsa tukivarren, jonka korjaamiseen kului aikaa noin 15 minuuttia. Sunnuntaina Elfyn Evans menetti aikaa spinnauksessa ja myös Thierry Neuville kolhi autoaan.
Lita Ford

| Lita Ford |
| --- | --- |
 Lita Ford esiintymässä vuonna 2009.
Henkilötiedot
Koko nimi:  Lita Rossana Ford
Syntynyt: 19. syyskuuta 1958 (ikä 66) Lontoo, Englanti
Kansalaisuus:   Yhdistynyt kuningaskunta/ Yhdysvallat
Muusikko
Tyylilajit:  metallimusiikki 
Soittimet:  kitara
Yhtyeet:  The Runaways
Levy-yhtiöt:  Mercury Records 
Aiheesta muualla
Kotisivut
  [ Muokkaa Wikidatassa ] [ ohje ]  
Lita Ford esiintymässä Münchenissä vuonna 1988.
Lita Rossana Ford (s. 19. syyskuuta 1958) on heavylaulaja ja -kitaristi. Hän syntyi Lontoossa, mutta hänellä on italialaisia sukujuuria. Ford muutti nuorena perheensä kanssa New Yorkiin. 16-vuotiaana hän liittyi kitaristiksi The Runaways -yhtyeeseen. Vuonna 1979 Ford aloitti soolouran.
Ford oli vuosina 1986–1992 naimisissa muusikko Chris Holmesin kanssa. Sitten Ford meni naimisiin laulaja Jim Gilletten kanssa ja he saivat kaksi lasta. Pari kuitenkin erosi 2000-luvulla. Ford on seurustellut myös Mötley Crüe -yhtyeen basistin Nikki Sixxin kanssa.
Diskografia

Out for Blood (1983)
Dancin’ on the Edge (1984)
Lita (1988)
Stiletto (1990)
Dangerous Curves (1991)
Black (1994)
Greatest Hits Live (2000)
Wicked Wonderland  (2009)
Living Like A Runaway (2012)
Time Capsule (2016)
Aiheesta muualla

Kuvia tai muita tiedostoja aiheesta Lita Ford Wikimedia Commonsissa
Lita Fordin verkkosivut (englanniksi)
Labūnava

Labūnavan kylänraittia.
Labūnava on kylä Kėdainiain kunnallispiirissä, Kaunasin läänissä, keskisessä Liettuassa. Vuonna 2001 kylässä asui 939 asukasta.
Kylän sijainti kartalla
Labén alue

| Labén alue Région de Labé |
| --- | --- |
 Sijainti
 Koordinaatit: 11.3187°N, 12.2843°W 
Valtio:  Guinea
Luonnonmaantieteellinen alue:  Keski-Guinea
Prefektuurit:  5 kpl
Aliprefektuurit:  48 kpl
Hallinto:  
 – hallinnollinen keskus:  Labé (141 730 as., 2014)
Pinta-ala:  22 869 km²
Väkiluku (2014):  994 458
 – väestötiheys:   as./km²
Lyhenteet:  
 – ISO 3166:  GN-L
Labén alue (ransk. Région de Labé) on yksi Guinean kahdeksasta ylimmän tason hallintoalueesta. Alueen pinta-ala on 22 869 neliökilometriä ja väkiluku oli 994 458 vuonna 2014. Hallinnollinen keskus on Labé (141 730 as., 2014). Aluetta rajaavat idässä Guinean Faranahin, etelässä Mamoun, lounaassa Kindian ja lännessä Bokén alue sekä pohjoisessa Senegalin ja Malin tasavallat.
Labén alueeseen kuuluu viisi prefektuuria, jotka jakautuvat paikallistasolla yhteensä 48 aliprefektuuriin:
Koubian prefektuuri (ISO 3166-2 -koodi: GN-KB), väkiluku 100 170 (2014), hallintokeskus Koubia,
Labén prefektuuri (GN-LA), väkiluku 318 938 (2014), hallintokeskus Labé,
Lélouman prefektuuri (GN-LE), väkiluku 163 069 (2014), hallintokeskus Lélouma,
Malin prefektuuri (GN-ML), väkiluku 288 001 (2014), hallintokeskus Mali,
Touguén prefektuuri (GN-TO), väkiluku 124 280 (2014), hallintokeskus Tougué.
Labén alue muodostaa osan Keski-Guinean luonnonmaantieteellisesta alueesta (ransk. Moyenne Guinée).
Lina Abarbanell

| Lina Abarbanell |
| --- | --- |

Henkilötiedot
Syntynyt: 1879 Berliini, Saksa
Kuollut: 1963 Yhdysvallat
Ammatti:  oopperalaulaja ja näyttelijä
Puoliso:  Edward Goldbeck
Lapset:  Eva Goldbeck
Lina Abarbanell (1879–1963) oli Saksassa syntynyt yhdysvaltalainen oopperalaulaja ja näyttelijä. Hänet tunnettiin etenkin eurooppalaisen kevyen oopperan ja Broadway-näyttelijänä.
Elämäkerta

Lina Abarbanell syntyi sefardijuutalaiseen perheeseen Berliinissä Saksassa vuonna 1879. Perhe oli ollut osallisena paikallisessa teatterielämässä. Abarbanell sai ensimmäisen roolinsa vuonna 1904 eli vain 15-vuotiaana Berliinin oopperan näytöksessä Die Fledermaus.
Abarbanell alkoi kierrellä jo hyvin nuorena eri Eurppan maissa ja hän tuli tunnetuksi näyttelijäksi ja solistiksi. Erityisen tunnetuksi hän tuli wieniläisessä oopperassa. Abarbanell näytteli monien tuon ajan wienilisen oopperan johtohahmojen, kuten Franz Leharin ja Oscar Strauksen ohjauksissa.
Vuonna 1905 Abarbanell oli mukana myös Metropolitan-oopperan toiminnassa New Yorkissa Yhdysvalloissa. Hän näytteli Kertun roolia Engelbert Humperdinckin oopperassa Hannu ja Kerttu. Sittemmin Abarbanell muutti Chicagoon yhdessä aviomiehensä Edward Goldbeckin kanssa. Goldbeck oli toimittaja ja kulttuurikriitikko. Parilla oli myös nuori tytär. He palasivat New Yorkiin ensimmäisen maailmansodan jälkeen.
Sittemmin Abarbanell teki Yhdysvalloissa tunnetuksi wieniläistä kevyttä oopperaa. Suosittuja roolejaan olivat esimerkiksi päärooli Franz Leharin oopperassa The Merry Wondow. Abarbanellin ja hänen aviomiehensä kotiin Chicagossa kutsuttiin usein eurooppalaisia ja amerikkalaisia taiteilijoita ja kirjailijoita. Abarbanellin aviomiehen kuoltua vuonna 1934 hän siirtyi näyttelijästä tuottajaksi ja ohjaajaksi.
Tytär Eva Goldbeck kuoli vain 24-vuotiaana vuonna 1935. Eva Goldbeckin aviomies oli säveltäjä Marc Blitzstein, jonka kanssa Abarbanell oli läheisissä tekemisissä myös tyttärensä kuoleman jälkeen. Abarbanell toimi menestyksekkäästi Blitzsteinin roolittajana. Hän esiintyi myös edelleen teatterissa (Porgy and Bess) ja myös elokuvassa (Carmen Jones). Abarbanell kuoli vuonna 1963 hieman ennen 84-vuotispäiviään.
Abarbanell (vas.) Broadway-näytelmässä The Grand Duke, 1921.
Lina Carstens

Lina Carstens (6. joulukuuta 1892 Wiesbaden – 22. syyskuuta 1978 München) oli saksalainen näyttelijä.
Carstens aloitti teatterinäyttelijänä Karlsruhen Hoftheaterissa vuonna 1911. Hän oli uransa aikana kiinnitettynä eri teattereihin Leipzigissa, Hampurissa, Münchenissä ja Berliinissä. Hän aloitti filmiuransa mykkäelokuvan kaudella saksalaisissa elokuvissa Leidendes Land (1922) ja Verkrachte Existenzen (1924). Myöhempiä elokuvarooleja hänelle kertyi kymmeniä, mahdollisesti tunnetuimpana Feuerwerk (1954). Yleensä hän kuitenkin asetti teatteriuransa etusijalle ja tyytyi filmeissä sivurooleihin. Vuonna 1974 hän oli vielä isossa roolissa rikossarja Derrickin pilottijaksossa.
Hän oli naimisissa kirjailija Otto Ernst Sutterin kanssa.
Aiheesta muualla

Lina Carstens Internet Movie Databasessa. (englanniksi)
Xiaomi

| Xiaomi |
| --- | --- |

 Yrityksen pääkonttori Haidianin alueella Pekingissä.
Yritysmuoto:  julkinen osakeyhtiö
Osake:  SEHK: 1810
Markkina-arvo:  79,5 mrd. USD (2020)
ISIN:  KYG9830T1067
Perustettu:  1. toukokuuta 2010
Perustaja:  Lei Jun
Toimitusjohtaja:  Lei Jun
Kotipaikka:   Peking, Kiina
Toimiala:  viihde-elektroniikka tietokonelaitteistot
Tuotteet:  puhelimet älypuhelimet tabletit tietokoneet muu kodinelektroniikka
Liikevaihto:   29,8 mrd. USD (2020)
Liikevoitto:   1,45 mrd. USD (2020)
Henkilöstö:  23 410
Kotisivu:  kansainvälinen kiinalainen
Infobox OKVirheellinen NIMI-arvo: 
Xiaomi (kiin. 小米科技, Xiǎomǐ Kējì,  lausuminen (ohje)) on kiinalainen elektroniikkavalmistaja. Yhtiö on perustettu vuonna 2010, ja vuonna 2018 Xiaomi oli maailman neljänneksi suurin matkapuhelinvalmistaja. Matkapuhelinten lisäksi yhtiö valmistaa muun muassa kodinelektroniikkaa ja sähköpotkulautoja.
Xiaomi tunnetaan Android-pohjaisesta MIUI-käyttöliittymästään, jota käytetään useissa Xiaomin valmistamissa tuotteissa.
Yrityksen osake noteerataan Hongkongin pörssissä.
Matkapuhelinmyynti

Xiaomi tuli alun perin tunnetuksi rajoitettujen puhelinerien pikamyynnistä (engl. flash sale), joiden aikana esimerkiksi Redmi Note 2 -mallia myytiin 800 000 kappaletta vain 12 tunnissa. Sittemmin Xiaomi on siirtynyt rajoitettujen erien pikamyynnistä lähemmäs kohti perinteisiä valmistajia ja esimerkiksi vuonna 2018 myi yhteensä yli 100 miljoonaa puhelinta. Samalla yhtiö on laajentunut nopeasti ja teki vuonna 2018 maailmanennätyksen avaamalla yhdellä kertaa yli 500 kauppaa Intiassa.